

**OSNOVNA ŠOLA**

**Miklavž na Dravskem polju**

Cesta v Dobrovce 21,

2204 Miklavž na Dravskem polju



Drage učenke in učenci 6. in 9. razreda, spoštovani starši.

MIZŠ in Državna komisija za izvedbo nacionalnega preverjanja znanja (NPZ) sta oktobra 2020 sprejeli odločitev, da se napori vložijo v to, da se NPZ v tem šolskem letu izvede.

Za učence **6. in 9. razreda** naj bi se NPZ izvedel klasično – na papirju, vendar se zaradi same narave izvajanja pouka in trenutne epidemiološke situacije v zvezi COVID 19 zavedamo, da moramo preveriti tudi možnost izpeljave v elektronski obliki (preizkus delovanja programa, reševanje različnih tipov nalog, uporaba orodij in pripomočkov za reševanje nalog, oddaja testov ipd.). S pilotnim (poskusnim) e-testiranjem, ki bo potekalo med 22. 3. 2021 in 26. 3. 2021, **ne bomo preverjali znanja učencev in ne bomo analizirali dosežkov učencev**, pač pa, kako deluje program, ko ga hkrati uporablja več tisoč učencev, kako zmogljiv je sistem v tehničnem smislu in katere so morebitne težave, ki se lahko ob tem pojavijo.

Pilotna e-testa bosta dva: za 6. razred in za 9. razred.  Vsak bo sestavljen iz treh delov, in sicer:

* 1/3 testa naloge iz učnega jezika (SLJ oz. ITJ oz. MAJ),
* 1/3 testa naloge iz MAT,
* 1/3 testa naloge iz tujega jezika (TJA oz. TJN).

Predviden čas za reševanje bo 45 minut. Pilotni e-testi bodo zajeli čim več različnih tipov nalog, saj so namenjeni spoznavanju učencev z različnimi tehnikami reševanja nalog v e-obliki. Za učence s posebnimi potrebami testi ne bodo prilagojeni.

Na OŠ Miklavž na Dravskem polju bo pilotno e-testiranje NPZ za **6. razrede** potekalo **24.3.2021**, za **9. razrede** pa **22.3.2021**.